《山中》
清代·吕高培

秋风扫枯萚，空林自生响。况有流泉清，顿令心目爽。

崇岩云气出，古今一俯仰。凭虚发长谣，凉月渐东上。

昔人歌啸地，烟草资欢赏。以兹感陈迹，沧桑信非罔。

避世复何心，愿言息劳攘。

作者简介：吕高培，字柏庭。清初无锡人。贡生。康熙中随嵇永福客蔡毓荣幕。吴三桂平,由楚入滇，以军功任米脂知县。丁母艰，起补陇西知县，罢归，以穷死。工诗。有柏庭诗集。